text: Bilister kører som galninge ved Kolding
  09 juni 2013 kl. 12.15
  Vejdirektoratet har målt hastigheden på vejene tre steder i landet. Bilisterne ved Kolding kører markant stærkere end andre steder.
  Målingerne er foretaget i forbindelse med vejdirektoratets kampagne "Vores Fart".
  Og bilister, der er målt på motorvejen ved afkørslen Kolding V, ræser afsted.
  77 pct. overtræder fartbegrænsningerne. Tilmed viser målingerne, at der er tidspunkter på døgnet, hvor ingen bilister overholder hastighedsgrænserne.
  ? Jeg er helt klart rystet over, at der er så mange trafikanter, der kører for hurtigt. I forbindelse med kampagnen laver vi målinger tre steder, og hvis jeg vidste, hvorfor bilisterne i Kolding er så markant dårligere til at holde fartbegrænsningen end de to andre steder, så gjorde jeg noget ved det, men jeg forstår det simpelthen ikke, siger driftsdirektør Niels Chr. Skov Nielsen fra Vejdirektoratet ifølge JydskeVestkysten.
  På Vilsundbroen i Nordjylland overholder 55 pct. af bilisterne hastighedsgrænsen, mens der er 75 pct. af bilisterne på Motorring 4 ved København, der ikke kører for stærkt.
  